Baldwin-skietvoorval: Is dié assistent-regisseur skurk in verhaal? | Netwerk24
Halyna Hutchins is verlede Donderdag dood nadat sy geskiet is op die stel van Alec Baldwin se nuwe rolprent, 'Rust'. Foto: Swen Studios via Reuters
Die assistent-regisseur op die stel van die rolprent Rust, waar Halyna Hutchins (42), kinematograaf, noodlottig getref en Joel Souza, die regisseur, gewond is, het na bewering 'n geskiedenis van agtelosigheid en swak professionele gedrag.
Onthullings oor Dave Halls, wat luidens CNN in hofdokumente in Hutchins se nadoodse ondersoek die gelaaide vuurwapen aan die akteur Alec Baldwin oorhandig het, spruit uit sy gedrag op die stel van die Hulu-reeks Into the Dark.
Die beweerde klagtes teen Halls wat ook aan sy base gerapporteer is, sluit in dat hy nie die veiligheidsprotokol vir wapens en vuurwerke nagekom het nie. Hy het ook nie spesifiek aangekondig dat daar 'n vuurwapen op stel was, soos wat protokol vereis, nie.